**Θέμα: Άρθρο για Ιστοσελίδα Σχολής**

**Διημερίδα Ειδικοτήτων**

Η HelMSIC σε συνεργασία με την Ιατρική Σχολή Πατρών, διοργανώνει την Διημερίδα Ειδικοτήτων, ένα webinar ενημερωτικού περιεχομένου με στόχο την ενημέρωση των φοιτητών ιατρικής για τις δυνατότητες που έχουν ως επαγγελματίες υγείας, μετά τη λήψη του πτυχίου τους. Συγκεκριμένα θα αφορά:

Επιλογές καριέρας

Περιλαμβάνει ομιλίες για τις υπηρεσίες υπαίθρου και τις μεταπτυχιακές και διδακτορικές σπουδές.

Επιπλέον οι φοιτητές που θα παρακολουθήσουν την διημερίδα θα έχουν την δυνατότητα να μάθουν για την εργασία στον τομέα της Ανθρωπιστικής Ιατρικής.

Ειδικότητα στην Ελλάδα

Το δεύτερο μέρος είναι εστιασμένο στη λήψη ειδικότητας στην Ελλάδα, όπου οι φοιτητές έχουν την ευκαιρία να παρακολουθήσουν παρουσιάσεις ανάλογα με τις ειδικότητες που τους ενδιαφέρουν. Οι ειδικότητες που θα παρουσιαστούν είναι: Παθολογία, Γενική Ιατρική, Παθολογική Ανατομική, Νευρολογία, Αγγειοχειρουργική, Γαστρεντερολογία, Ορθοπαιδική, Ακτινολογία, Ρευματολογία, Πυρηνική Ιατρική, Ενδοκρινολογία, Παιδιατρική και Επείγουσα Ιατρική.

Ειδικότητα στο εξωτερικό

Το τρίτο μέρος έχει ως στόχο την ενημέρωση των φοιτητών για τη λήψη ειδικότητας σε Αγγλία, Γερμανία, Γαλλία και ΗΠΑ.

**Πότε θα πραγματοποιηθεί;**

Η Διημερίδα Ειδικοτήτων θα πραγματοποιηθεί ηλεκτρονικά μέσω της πλατφόρμας Zoom, στις **19 και 20 Δεκεμβρίου 2020, ώρα 15:00.**

**Σε ποιους απευθύνεται;**

Η διημερίδα απευθύνεται σε όλους τους φοιτητές Ιατρικής ανεξαρτήτως του έτους σπουδών και η συμμετοχή είναι δωρεάν.

**Για την συμμετοχή στο πρόγραμμα απαιτείται προεγγραφή στην παρακάτω φόρμα.**

**Θα τηρηθεί σειρά προτεραιότητας**.

<https://www.helmsic.gr/med-specialties-2020-app/>